En tiennyt, mitä tehdä tai minne mennä.
Mutta tein tämän,
joten jos katsot tätä, niin…
…olen varmaankin jo…
…poissa.
YHDEKSÄN PÄIVÄÄ AIEMMIN
KOPWITZ, SAKSA
Noah.
- Äitisi. - Hän voi tulla sisään.
- Älä unohda näitä. - En unohda, kiitos.
- Oletko kertonut Hannalle? - En vielä.
Se aiheuttaisi vain häiriötä.
Ajattelin myös, että hänen oli parasta kuulla se sinulta.
Milloin voit palata?
Valtuuston kanssa täytyy vielä sopia muutamasta asiasta.
Voin kertoa uutiset heille. Lennän myöhemmin tänään.
Selvä.
Hyvä.
Äiti.
Onko kaikki hyvin?
On toki. Olen…
Olen huolissani ihmisistämme.
Niin.
No, minun…
- Minun täytyy mennä. - Tiedän.
Onnea.
Kiitos.
Tämä valtava tehdas oli Kopwitzin taloudellinen moottori.
Nyt Kopwitzin kaupunki etsii identiteettiään.
Se on syntymässä uudelleen.
Yhdeksän päivän päästä -
aloitamme integraatiosuunnitelman, joka tekee Kopwitzista -
turvallisemman, vihreämmän ja terveellisemmän paikan elää.
Ja muut kaupungit ympäri maailman seuraavat sen perässä.
Voitte nyt riisua lasinne.
Tässä on henkilö, joka toi Concordian Saksaan.
Saanen esitellä, Saksin osavaltion pääministeri Hanna Bremer.
Kiitoksia, kiitos.
Hyvää huomenta kaikille. Tervetuloa Kopwitziin.
Menneeseen, nykyisyyteen ja tulevaisuuteen.
Tiedämme, että kaupunkienne katseet kohdistuvat meihin,
kun aloitamme tämän suuren kokeilun luoda toinen Concordia.
Ja toivomme teidän liittyvän joukkoomme,
jotta voimme jakaa kokemuksen kanssanne.
Mekin saimme tietää tästä vasta tänä aamuna.
- Henkirikos järkytti meitä kaikkia. - Mennään.
Onko henkirikoksen ja Concordian välillä jokin yhteys?
Tietääksemme ei.
Mutta rikospaikka sijaitsee kaupungin rajojen ulkopuolella,
joten uutisista syntyy kohu.
Lehdistö pyytää sinulta lausuntoa.
20 vuotta ilman ainuttakaan rikosta.
Se on ennätys, johon voimme viitata ylpeydellä.
Varsinkin nyt.
Entä Fatemah?
Hän lähettää paikalle kriisijohtajan Lontoosta.
Siitä voi olla apua.
Hanna, tiedän, että olet pannut peliin koko urasi -
Concordian tuomiseksi Saksaan.
En anna tällaisen tragedian pysäyttää meitä nyt.
Hyvä.
Concordian ulkopuolellako?
Älkää viitsikö. Sähköposti, puhelin, luottokortit,
valvontakamerat kaupoissa, lentokentillä ja kaduilla.
Ulkopuolella meitä seurataan kaikkialla.
Tietoa kerätään talteen kaikesta, mihin koskemme ja mitä teemme.
Datamme on maailma, jossa elämme.
Kukaan ei tiedä, mihin tiedot menevät.
Kuka sen näkee? Jos se myydään, miten sitä käytetään?
Sanoin ihmisille, että eikö ole tärkeämpää tietää vastaus -
kuin teeskennellä, ettei se ole totta.
Concordiassa kameroista ollaan avoimia, toisin kuin muualla,
jossa emme koskaan tiedä, kuka meitä tarkkailee ja miksi.
He ovat rehellisiä tietojemme käytöstä, niiden keräämisestä -
ja siitä, mitä kerätään, ja kuinka hyödymme siitä.
Luotamme Concordiaan, että aineistomme, tietomme -
ja oikeutemme ovat turvassa.
Niitä ei koskaan loukata eikä hyödynnetä.
He eivät ymmärtäneet, että kukaan ei koskaan näe aineistoa,
ellei siihen ole jokin syy.
Ja sen näkevät vain he, joiden tehtävänä on suojella meitä.
Tekoäly ja ihmiset toimivat käsi kädessä.
Säännöt varmistavat, ettei väärinkäyttöä ole.
On hienoa elää paikassa, jossa totuudella on yhä merkitystä.
SKANNAA
TERVETULOA CONCORDIAAN, THEA RYAN
Ole hyvä ja valitse ajoneuvo matkallesi keskustaan.
CONCORDIA, RUOTSI
Thea Ryan. Olen Isabelle Larsson.
Työskentelen kanssasi ja johdan tutkimusta Concordian puolelta.
Ymmärrän Göteborgin poliisin mukanaolon.
Mitä poliisi tekee paikassa, jossa ei ole rikollisuutta?
Täällä ei ole poliiseja, vain kaltaisiani virkamiehiä.
Concordiassa ehkäistään rikollisuutta.
- Eivätkö kamerat ole sitä varten? - Niitä ei käytetä niin kuin ajatellaan.
Hoidetaan hallinnolliset asiat alta pois. Saisinko laitteesi?
Läppärin ja puhelimen.
- Oletko tosissasi? - Se vie vain hetken.
Asennamme palomuurin henkilötietojesi suojaamiseksi.
Älä vain selaa kuviani.
Se oli vitsi. Pääosin.
Lupaan, ettei se sekoita dataasi.
Kun poistut Concordiasta, ota palomuuri pois käytöstä.
SUOJAAMATTOMAT TIEDOT
Meitä tarkkaillaan, eikö niin?
Palomuuri asennettu.
Voit nyt sanoa olevasi yksi meistä. Seuraa minua.
KAIKKI TIEDOT SUOJATTU
Thea.
Neiti Ericksen.
Juliane. Mukava tavata.
- Samoin. - Ole hyvä.
A.J. Oba on teknologiajohtajamme.
Hän vastaa Concordiaa pyörittävästä tekoälyjärjestelmästä.
Ja johtava datatutkijamme Mathilde työskentelee A.J:n kanssa -
Concordian pääkonttorissa.
- Hauska tavata. - Kuten myös.
Ole hyvä.
Olen pahoillani, että ensimmäinen vierailusi Concordiaan tapahtuu…
…niin kamalissa olosuhteissa.
Tässä työssä näen harvoin paikkoja parhaimmillaan.
Miksi kaupungin rajojen ulkopuolinen murha -
antaa meistä huonon vaikutelman?
Ei se annakaan, mutta tapahtuma-aika huolettaa Fatemah'aa.
Kopwitz käynnistyy pian.
Oliver Miller myös työskenteli Concordian pääkonttorissa.
Hän oli junioritason analyytikko.
Käyttääkö Concordia koneoppimista käyttäytymisen ennustamiseen?
Kyllä.
Alkuperäinen Concordia-järjestelmä tunnisti rikollisen toiminnan.
Algoritmini osaa ennustaa sen.
Olemme nähneet vain huolta herättävää aineistoa,
jossa on ehkä asukas, joka voi olla vaaraksi itselleen tai muille -
tai tarvitsee apuamme.
Siksi perustimme tarkastusneuvoston,
joka pääsee käsiksi hädässä olevien asukkaiden aineistoihin.
Pyysimme neuvostolta aineistoa Oliverin viimeiseltä elinkuukaudelta.
Jos halutaan palata ajassa kauemmas, meidän on haettava uutta lupaa.
Göteborgin poliisi on myös pyytänyt nähdä aineiston.
Meidän pitäisi tarkastaa aineisto ensin.
Varsinkin kun tietosuoja on liiketoimintamallinne prioriteetti.
Aineisto voi olla avainasemassa Oliverin murhaajan selvittämisessä.
Ja koska se tapahtui Concordian ulkopuolella…
En tarkoita, että pääsy aineistoon evätään.
Pantataan sitä vain hetki etumatkan takaamiseksi.
Meidän täytyy selvittää, mitä Oliverille tapahtui.
Hänen perheensä ja heidän vuoksi, jotka tulivat Concordiaan -
turvallisuuden takia.
Meidän on myös varmistettava, ettemme julkaise materiaalia,
joka vaarantaa Oliverin tai jonkun muun yksityisyyden.
Ilmoittakaa poliisille, että tarkistamme asiaa -
ja välitämme heille kaiken tiedon, minkä uskomme auttavan tutkinnassa.
- Olet kai Thea. Azeem Mahmoud. - Hei.
Menen yläkertaan.
Azeem on Oliverille ja hänen äidilleen määrätty viranomainen,
kun he saapuivat Concordiaan.
Niin ei käy jokaisen perheen kohdalla,
mutta Oliverin ja hänen äitinsä Cathyn kanssa pysyimme läheisinä.
- Voinko jututtaa häntä? - Iltapäivällä.
Mennäänkö?
Millerit muuttivat tänne Oliverin isän kuoleman jälkeen.
Hän oli jo kokenut vakavaa kiusaamista -
ja vetäytyi entistä enemmän kuoreensa selviytyäkseen.
- He etsivät ratkaisua siihen. - Löysivätkö he sen täältä Concordiasta?
Niin me kaikki luulimme.
Hän aloitti tukiohjelmassamme ja alkoi menestyä,
valmistui tietojenkäsittelystä ja sai suosituksen -
Concordian pääkonttoriin. Menestystarina kaikin puolin.
Eiliseen asti.
Tämä aineisto on peräisin Göteborgin poliisilta,
joka saapui paikalle ensimmäisenä.
Rikostutkijoiden mukaan hän kuoli kahteen ampumahaavaan.
Lähietäisyydeltä.
Rintaan ja päähän.
Hänellä ei ollut rikostaustaa eikä huumeidenkäyttöhistoriaa.
Ei mitään huolestuttavaa, mikä selittäisi väkivaltaisen kuoleman.
Mutta jokin vei hänet metsään Concordian ulkopuolella.
Jokin, minkä takia hän kuoli.
Oletko kuullut mitään Anderssonista?
- Oskar! - Meidän pitää jutella.
Toki.
Thea, tässä on Oskar Eklund, Ruotsin poliisin johtava tutkija.
Thea Ryan valvoo tutkintaa -
Concordian takana olevalle sijoitusrahastolle.
Meidän täytyy jutella nyt.
Kahden kesken.
Katselen vähän paikkoja.
Mitä nyt?
Concordia ei julkaise kuvia.
Tarvitsemme neuvoston hyväksynnän ennen kuvien julkaisemista.
Tämä on murhatutkinta. Tuhlaamme aikaa.
Näet ne mahdollisimman pian. Lupaan sen.
Soita minulle.
Heti kun kaikki on valmista.
Mistä tuossa oli kyse?
Hän on vihainen, koska panttaamme aineistoa.
Hän ei tykkää olla matkustajana.
Eikö tämä ole ensimmäinen juttusi?
Opiskelin kriminologiaa ja olin harjoittelussa Göteborgin poliisissa.
- Oskar johti ohjelmaa. - Sinussa on vähän poliisia.
Ei uraksi asti.
Mutta kun työ tuli tarjolle Concordiassa, otin sen.
- On parempi… - …ehkäistä kuin ratkaista rikoksia.
Uskotko tähän todella, eikö niin?
Uskon. Tänne päin.
Minä…
Minun on yhä vaikea ymmärtää…
Totta kai. Ei se mitään, Cathy.
Teemme kaikkemme löytääksemme sinulle vastauksia.
Minä… Kerroin poliisille kaiken, mitä tiedän.
Tunnet hänet, Azeem. Ehkä jopa paremmin kuin minä.
Kukaan ei haluaisi tappaa häntä.
Olemme pyytäneet lupaa tutkia Oliverin aineistoa.
Kun olemme saaneet…
Kaikki tekevät asioita piilossa muilta.
Asioita, jotka haluamme salata ihmisiltä.
Ei vain tuntemattomilta, vaan myös tutuilta ja…
…läheisiltä.
Kukaan, kenen ei tarvitse, ei näe niitä, Cathy.
Kysymme sinulta,
haluatko sinä tietää sen, mitä löydämme?
Haluan tietää totuuden tapahtuneesta.
Mutta…
Oliko hänen elämässään jotain, mistä hän ei halunnut kertoa -
ja mikä hänen täytyi hoitaa itse?
Varmasti oli.
Joten…
Jos löydätte jotain, mikä auttaa selvittämään, mitä hänelle tapahtui,
ja teidän täytyy kertoa minulle,
niin olkoon.
Jos ette…
…niin antakaa minun muistaa poikani sellaisena kuin näin hänet.
… poliisin hajautettua heidät aktivistit vannoivat palaavansa,
ellei kaupunki ryhdy aggressiivisempiin toimiin -
ilmastonmuutosta vastaan.
Concordiassa, tekoälypohjaisessa valvontautopiassa,
on tapahtunut ensimmäinen murha.
Varhain tänä aamuna Concordian rajojen ulkopuolelta löytyi ruumis,
paikasta, johon Concordian kamerat eivät yletä.
Uhri tunnistettiin Oliver Milleriksi,
joka toimi tekoälyanalyytikkona Concordian pääkonttorissa.
Pidämme teidät ajan tasalla tilanteen kehittyessä.
Valmistautukaa, kiitos! Lastaus alkaa pian.
Olet tuntenut A.J:n jo pitkään.
Opiskelimme yhdessä koneoppimista.
A.J. aloitti peliteoriasta, mutta näki lopulta valon.
Mennäänkö?
Loin koodin ensin pokerinpelaajien eleiden tunnistamiseksi.
Kasvojen lukeminen ei ollut vahvuuteni,
joten yritin luoda jotain, joka lukisi heidän ajatuksiaan.
Concordian tekoälyjärjestelmä on kyllä kunnianhimoisempi sovellus kuin pokeri.
Panokset ovat myös korkeammat.
Otan kuvamateriaalin talteen.
Tässä on T&V-osasto, tarkista ja vahvista.
Jos järjestelmä havaitsee mahdollisen rikkomuksen, se hälyttää.
Sitten joku T&V:stä tarkistaa, onko meillä syytä huoleen.
- Oliko Oliver töissä täällä? - Oli.
Onko kukaan kuulustellut Oliverin työkavereita?
Oskar kuulusteli juuri ennen saapumistasi.
Oliver pysytteli omissa oloissaan. Hän ei ollut läheinen kenenkään kanssa.
Saimme luvan käydä läpi ensimmäisen kuukauden aineistosta.
Järjestelmä on jo käynyt sen läpi. 24 tuntia vuorokaudessa, joka päivä.
Mitään ei löytynyt.
Mutta halusimme näyttää, miten järjestelmä toimii.
Kerro, kun haluat näpätä sisään.
Näpätä sisäänkö?
Näpätä sisään, näin.
- Haluatko kahvia? - Ei, kiitos.
Okei.
Eikö järjestelmä havainnut mitään?
Ei mitään epäilyttävää.
Ei. Mitään ei merkattu.
Meidän on palattava ajassa kauemmas.
Kuinka kauas haluat mennä?
Vuoden takaiseen. Meidän on nopeutettava tätä, ja toinen kuukausi ei riitä.
Teemme toisen pyynnön neuvostolle.
Thea, tästä asemasta löytyy Oliverin valvontakamera-aineisto.
Se on palomuurin takana, mutta ohjelmisto toimii tietokoneellasi.
Kun lisää aineistoa on käyty läpi, palauta se minulle päivitykseen.
Hyvät naiset ja herrat,
lauttamme saapuu määränpäähänsä pian.
Palatkaa autoillenne -
ja varmistakaa, että teillä on kaikki henkilökohtaiset tavarat mukananne.
Kiitos, kun valitsitte meidät.
Toivotamme teille mukavaa loppumatkaa.
Helvetti. Polttoaine on melkein lopussa.
HUOLTOASEMA
Odota täällä, jooko?
Ostan meille salamipötköjä. Tulisia sinulle ja mietoja minulle.
Ne polttavat silti, joten luultavasti otan myös maitoa.
Ja ketsuppisipsejä.
Ketsuppisipsejäkö?
Hyvä on.
Reseptillä. Vannon.
Ole hyvä.
74,80.
Näkemiin.
Putain!
- Kameroita ei ole, tarkistin. - Emme voi olla varmoja, Elodie.
Täällä ei ole ketään.
- Entä sinä? Menit sisään. - Niin, koska minun oli pakko.
He eivät etsi minua. Vielä.
Meillä on suunnitelma. Meidän täytyy vain noudattaa sitä.
Ymmärrätkö?
Okei. Mennään siis.
LONTOO, ISO-BRITANNIA
Concordia: Valvontautopia laajenee
Odota.
- Hei, Talon. Mitä sinulla on siellä? - Hei.
Soitimme vain toivottaaksemme hyvää yötä pikkupojalta.
Ja terveisiä isolta kaverilta.
- Sano hyvää yötä äidille. - Hyvää yötä, äiti.
Hyvää yötä, kulta. Nuku hyvin.
Selvä, pelaaminen riittää. Mene pesemään hampaasi.
No niin. Millaista -
Camcordiassa on?
Oletko miettinyt tuota koko päivän?
En koko päivää. Soitin pari asiakaspuhelua.
Tein parhaani.
- Vitsit sikseen. Millaista siellä on? - Ei sellaista kuin odotin.
Ihmiset todella uskovat tähän.
Sinun on pakko sanoa niin, eikö totta?
Hehän seuraavat sinua.
- Näytä merkki, jos tarvitset apua. - Olet niin hölmö.
- Millainen hän on? - Kuka?
- Iso kiho. - Julianeko?
Onko hän yhtä vaikuttava livenä kuin julkisesti?
Olen tavannut hänet vain kerran, joten yritän yhä tulkita häntä.
Voin kommentoida vain sivusta,
mutta ei hän muuten olisi The Timesin kannessa.
Hänelle se on helppoa.
Kuuluisa ja ystävällinen, ikivanha temppu.
Saa ihmiset uskomaan, että he ovat yksi meistä, mutta eivät he ole.
Saa nähdä. Valamiehistö on yhä poissa.
Isi!
Minun pitää varmaankin mennä.
Soitan sinulle huomenna.
- Sama aika, sopiiko? - S ama aika. Ciao, ciao.
Tulossa ollaan!
Mitä täällä tapahtuu?
No niin. Nyt on aika mennä nukkumaan.
Aika mennä sänkyyn. Tiedät sen.
No niin.
Kädet peiton alle. Ei sytytetä valoja.
Joo.
- Ei lueta. - Joo.
- Ja nukahdetaan heti. - Joo.
No niin. Hyvää yötä, pikkumies.
Kauniita unia.
John?
Ei, Alex.
Veronica, olen Alex.
Missä John on?
John on poissa. Tiedät sen.
Poissako?
Niin.
Milloin hän tulee takaisin?
Ehkä aamulla.
Tulehan.
On jo myöhä.
Thea ei tykkää siitä, että hänen isänsä on ulkona niin myöhään.
Hän on huolissaan isästään.
Kerro hänelle, ettei hänen tarvitse huolehtia.
Kerron.
Hyvää yötä.
AJ: Hän on palannut…
JULIANE: Voitko näyttää minulle?
REKISTERÖIMÄTÖN HENKILÖ SUOJAAMATTOMAT TIEDOT
Ajattelinkin, että olet täällä.
Illallinen. Se oli tänään.
- Niin oli. - Olen todella pahoillani. Unohdin sen.
- Voimmeko sopia uuden ajankohdan? - Totta kai.
Tiedän, kuinka kiireinen olet.
Kyse ei ole kiireestä.
Pitäisikö meidän huolestua?
En tiedä.
Kuka hoitaa tapausta?
Göteborgin poliisi ja Isabelle meiltä.
Onko se järkevää?
Hänellä on tilanne hallussa.
Selviämme tästä kyllä.
Oletko paikalla huomenna?
Jos haluat.
Aina.
Huomiseen siis.
Huomiseen.
- Hei. - Uskon, että löysimme jotain, Isabelle.
Järjestelmä poimi sarjan yön yli tapahtuneita reissuja,
jotka puhelimen hälytys on laukaissut.
Klippi on ensimmäiseltä kerralta, kun hän lähti ulos.
Viisi kuukautta sitten.
Siistiä. Ime siitä.
- Luulin, että suojaat minua. - Ei. Hän tulee tielle joka kerta.
Ei.
Odota. Okei, nyt. Mene.
Ei, ei, ei.
HÄLYTYS Nyt
SILMÄSKANNAUS ANALYSOIDAAN PUPILLIKOKOA
Hälytys sai hänen sykkeensä nousemaan.
Myös verenpaine nousi.
Kohonnut syke, verenpaine,
pesee itseään…
Ehkä tyttö.
Pieni hetki. Katson, mitä löydän.
GÖTEBORG, RUOTSI
- Sano, että nukuit viime yönä. - Vähintään kahdeksan tuntia. Vannon.
Viimeisen viiden kuukauden aikana Oliver poistui 16 kertaa kaupungista.
Lähti Concordiasta kello 22 ja palasi takaisin kello 6 - 6.30.
Onko tietoa, missä hän kävi?
Lähetätkö tämän?
Ei, hän suuntasi pohjoiseen, ja jokainen matka oli 140 - 145 km.
Okei.
Voitko lähettää minulle päivämäärät ja kellonajat? Ja auton merkki ja malli.
Kiitos. Hei, vielä yksi juttu…
Hän käytti autonjakopalvelua. Jokaisella matkalla oli eri auto.
Ja kun auto poistuu kaupungista, tekoäly lopettaa seurannan.
Mahtavaa.
Tutkimme Oliverin kuvat, jos haluat tulla katsomaan.
Sinä saat hoitaa sen. Jatkamme työtä täällä päässä.
Mutta kerro, jos löydät jotain.
Ja katso, että saat nukuttua. Kuulostat kamalalta.
Onneksi et näe minua.
Tässä on hänen viime vuoden deittailuhistoriansa.
Hän tapasi kaikki treffisovelluksissa.
Siis neljät treffit yhteensä.
Kolme ensimmäistä tapaamista sujuivat ongelmitta.
Neljännen tapaamisen kohdalla nähtiin erilaisia datalukemia.
Ei mitään merkattua, mutta katso.
Pidätkö ulkoilmajutuista?
- Ulkoilmajutuistako? - Niin.
Kuten juttujen tekemisestä ulkona.
Vaelluksesta ja sellaisestako?
Niin.
Tykkään toki.
- Entä sinä? - Joo, tosi paljon.
Ehkä voisimme tehdä sellaista seuraavilla treffeillämme.
Tai voimme tehdä jotain muuta, jos et tykkää vaeltamisesta.
Voimme tehdä jotain siistimpää, kuten surffata.
Pidätkö surffaamisesta?
Tykkään.
Hetkinen. Mainitsinko sovelluksessa, että surffaan?
En muista.
Sinulla oli ehkä kuva sinusta surffaamassa.
- Ei. - Olet sitten puhunut siitä.
En ole.
- Minun täytyy mennä vessaan. - Okei.
Vitun…
Vitun idiootti.
Hän näyttää pelästyneeltä.
Jos haluamme selvittää tämän, meidän on puhuttava tytön kanssa.
Hän ei ole kirjautunut järjestelmään moneen kuukauteen.
Näyttää siltä, ettei hän asu enää Concordiassa.
- Missä hän on nyt? - Hän näyttää muuttaneen Göteborgiin.
Kuukausi hänen ja Oliverin treffien jälkeen.
Myöhäisillan retket.
Olisiko hän voinut ajaa tapaamaan tyttöä?
Se ei kuulosta hyvältä. Meidän täytyy jututtaa tyttöä.
Olenko pulassa? Tapasin hänet vain kerran.
Olemme kiinnostuneita hänestä. Uskomme, että voisit auttaa meitä.
Muistatko treffisi hänen kanssaan?
Tapahtuiko jotain?
Hän tiesi minusta liikaa. Se ei tuntunut oikealta.
Treffisovelluksessa -
hän puhui jatkuvasti musiikista, josta minäkin satuin tykkäämään.
Aluksi näytti siis siltä, että meillä oli samanlainen maku.
Mutta?
Mutta sitten hän alkoi puhua surffauksesta.
Että hän oli kiinnostunut siitä.
Olemme Ruotsissa. Täällä ei ole valtamerta.
En ole tavannut täällä ketään, joka surffaa. Kukaan ei ehdota sitä.
Kertoiko hän, että hän työskenteli Concordian pääkonttorissa?
Kertoi.
Kävin läpi meidän keskustelumme ja oman profiilini.
Surffaamisesta ei mainittu mitään.
En käytä sosiaalista mediaa. Etsin nimeäni netistä. Siellä ei ollut mitään.
On se sitten vainoharhaa tai mitä vain…
Mutta ajattelin sitä,
että hän työskentelisi siellä.
Olimme muuttaneet Concordiaan vasta pari vuotta aiemmin,
ja minulla kesti tovin unohtaa kamerat.
Lopulta ne unohtuvat, mutta miten hän…
Vanhempani sanoivat, että se on mahdotonta.
Mutta…
Oloni oli todella erikoinen sen jälkeen.
Minne tahansa meninkin, mietin, että…
…katsotaanko minua.
MATHILDE: Löysimme jotain. Tuletko valvontahuoneeseen?
JULIANE: Tulossa.
Anna Perillolle tehtiin HAR epäillyn huumekaupan vuoksi.
HAR?
- Human Activity Review - aktiivisuusvalvonta.
Kun järjestelmä ilmoittaa mahdollisesta rikkeestä tai ongelmasta,
ihminen tarkistaa sen.
Kuka sen teki?
Oliver Miller.
- Voitko ottaa klipin esiin? - Voin.
En muista, oliko se kaksi vai kolme vuotta sitten, jotain sellaista.
Olin yliopistossa, ja siellä oli monia kursseja, joista tykkäsin.
Mutta loppujen lopuksi…
Missä huumekauppa tapahtuu?
Ehkä se on kauempana.
…joista olin kiinnostunut.
Päätin valita ensimmäisen, ja se oli lyhyt,
mutta haastava…
Onko Perillosta muita merkattuja klippejä?
Muutamaa päivää myöhemmin tulee toinen.
Kuka sen kävi läpi?
Niin ikään Oliver.
En ymmärrä. Miksi järjestelmä merkkaa tämän huumeista?
Tässä ei tapahdu mitään.
- Onko kukaan muu katsonut näitä? - Ei.
Jos Oliver olisi löytänyt jotain, hänen olisi pitänyt viedä se esimiehelleen.
Hänen esimiehensä olisi tuonut sen minulle.
Mitä näille siis tapahtui?
Hän hylkäsi ne väärinä hälytyksinä.
Niitä ei pantu eteenpäin.
Kaksi väärää hälytystä samasta henkilöstä liki toisiaan,
ja sama analyytikko katsoi ne.
Hän on laukaissut järjestelmän jotenkin,
jotta hän voi vakoilla tapailemiaan naisia.
Jos hän onnistui tekemään sen edes yhdelle naisista,
meidän on oletettava, että hän teki sen kaikille.
Ja kaikille muille…
…keitä hän halusi vakoilla Concordiassa.
Tekstitys: Emilia Hietala